Ad d-naf di yal tikkelt amaru yettenaɣ mgal ansayen, anda id-yessebgen amennuɣ-is mgal tmuɣli n tmetti i yettḥasaben wid ur nesɛi dderya, amennuɣ n unaẓuṛ di taɣzi n umecwaṛ-is mgal iɛewwiqen inmettiyen, yessebgen-d ula d asemdu n tmuɣli-agi tanmettit ɣer uɣennay uzekka, imi teglas taṛwiḥt-is; yessebgen-d amennuɣ n tmetti mgal taẓuṛi; imi ma nuɣal ɣer yidles n tmetti taqbaylit ad d-naf belli ssaqdacen allalen n lmuziga amzun d rregmat; am akken i qqaṛen ; ṛuḥ ad tzemṛeḍ, a ṭbel, a lɣiḍa... ayen ara aɣ-yeǧǧen ad nestaqsi iman-nnaɣ; ma d tagi i d tmetti i deg d-lulen yinaẓuṛen imeqqṛanen yecban; Lḥesnawi, Crif Xeddam, Yidir.... Akken daɣen id-yemmeslay ɣef umennuɣ-is mgal timetti i igeddlen timlilit d tdukkli n uqcic d teqcict, aḍṛis i d-yebna s lxiq d zzɛaf, imi i yessaqdec deg-s aṭas n yizamalen i t-id-yessebganen.